Ripple

XRP je skratka pre X RiPple. XRP je decentralizovaná kryptomena so zdieľanou sieťou s verejne dostupným zdrojovým kódom slúžiaca na medzištátne prevody z a do fiat mien. Písmeno x je na začiatku názvu zvolené z dôvodu označenia mien, ktoré nie sú vydávané konkrétnym štátom a jeho centrálnou bankou tak ako napr. štandardné meny €, $ a pod.

Charakteristické vlastnosti

XRP je navrhnuté firmou Ripple Labs Inc. oficiálne spustené v roku 2012 naprogramované v jazyku C++ trojicou programátorov Arthur Britto, David Schwartz, Ryan Fugger.

Ťaženie XRP

Kryptomena XRP sa neťaží tak ako POW (proof of work) kryptomeny typu BTC, BCH, BSV, LTC a pod. ale funguje na báze konsenzu validátorov. XRP je tzv. premine to znamená, že všetky jednotky XRP boli vytvorené naraz pri vzniku ripple protokolu.

Maximálny počet XRP

Od jeho spustenia bol určený maximálny počet jednotiek na 100 miliárd kusov.

Minimálna jednotka XRP

Jedna jednotka XRP je deliteľná na 6 decimálnych miest t.j. na milión kusov nazývaných drops po slovensky kvapky.

Ochrana proti spamu

Na ochranu proti spamovým transakciám sa na sieti XRP spaľuje určité malé množstvo drops (kvapiek). XRP je deflačnou kryptomenou t.j. jeho počet bude neustále klesať z dôvodu spaľovania kvapiek.
Pri založení XRP účtu je potrebné vložiť minimum 20 XRP, ktoré sú uzamknuté a slúžia ako ochrana proti spamovému zakladaniu účtov.

Ochrana proti hacknutiu

Pri XRP neexistuje hrozba 51%-tného útoku tak ako pri POW kryptomenách vďaka konsenzu validátorov.

Rýchlosť transakcie

Rýchlosť jednej transakcie sa pohybuje v rozmedzí 1-4 sekúnd. V budúcnosti so zavedením algoritmu Cobalt bude rýchlosť jednej transakcie sekunda.Aktuálnu rýchlosť transakcií na XRP sieti je možné si overiť na stránke v sekcii ledger close time: https://ripple.com/xrp/market-performance/

Množstvo transakcií

XRP je schopné na svojej sieti potvrdiť 1500tps. (transactions per second - transakcii za sekundu). Je škálovateľné až na 50 000 tps od 15. júla 2017. Aktuálne množstvo transakcii na XRP sieti je možné si overiť na stránke v sekcii transactions per second: https://ripple.com/xrp/market-performance/

Poplatok za transakciu

Minimálny transakčný poplatok na XRP sieti je 0.00001 XRP čo predstavuje 10 drops(kvapiek). Aktuálny transakčný poplatok na XRP sieti je možné si overiť na stránke v sekcii network transaction fee:  https://ripple.com/xrp/market-performance/

Viazaný účet - Escrow

Je možné si založiť aj viazaný (vinkulovaný) účet anglicky escrow. Ten umožňuje uvolniť vložené XRP po dovŕšení vopred stanovenej podmienky napr. konkrétneho dátumu s tým, že XRP je preposlané na vopred určený účet, môže byť totožný s účtom, z ktorého bolo XRP pôvodne odoslané. Založený viazaný účet na XRP Ledgeri nie je možné predčasne zrušiť, pokiaľ neobsahuje danú podmienku.

Decentralizovaná zmenáreň - DEX

XRP ledger obsahuje DEX anglická skratka pre decentralized exchange t.j. plne funkčnú decentralizovanú zmenáreň.

Ako získať XRP

XRP je možné získať zamenením tradičných peňazí prípadne inej kryptomeny v zmenárni kryptomien napr. na zmenárni kraken.com, coinbase.com, binance.com, bittrex.com a pod.

Uloženie XRP

Kryptomenu XRP je možné si bezpečne uložiť na dlhodobé uskladnenie do hardware-ovej peňaženky. (Trezor, Nano ledgera iné.)

XRP validátor

Validátor je server overujúci a potvrdzujúci transakcie na XRP sieti. Pre úspešné potvrdenie transakcie je potrebná konečná zhoda (konsenzus) medzi validátormi 80%.Spotreba elektrickej energie serveru validátora je porovnateľná so spotrebou emailového serveru. 
XRP validátori priradení do hlavného zoznamu validátorov a ich aktuálny stav: https://xrplstats.com/validators/
Celkový zoznam XRP validátorov: https://xrpcharts.ripple.com/#/validators

White paper

White paper je dokument vydávaný často pred spustením kryptomeny obsahujúci technický opis fungovania danej technológie. 
Pôvodný white paper popisujúci fungovanie XRP (v anglickom jazyku) je dostupný na: https://ripple.com/files/ripple_consensus_whitepaper.pdf 
Nový doplnený a aktualizovaný white paper (v anglickom jazyku) je dostupný na: https://arxiv.org/pdf/1802.07242.pdf

Ripple alebo XRP?

Kryptomena XRP bola pôvodne nazvaná ripple a mala logo bledomodrej farby podobné fidget spinner-u rovnako ako je aj logo firmy ripple. Neskôr došlo k odlíšeniu z dôvodu aby sa nezamieňala firma ripple s kryptomenou ripple. Firma si ponechala logo ako mala a pre kryptomenu zvolila názov XRP = x ripple s logom čierneho X prípadne bieleho X v závislosti od podkladu.